In die begin het God die ganse heelal geskep, die hemel daarbo en
die aarde hieronder. Maar die aarde was ’n vormlose, onbewoonbare
massa, en die diep waters was toegevou in duisternis. Die Gees van
God het oor die oppervlakte van die water gesweef.
Toe beveel God: “Laat daar lig wees!” en dit was so. Die lig was
vir God goed. Daarop het God die lig en die donkerte van mekaar
ge skei. God het die lig “dag” genoem en die donkerte “nag”. Dit
alles het op die eerste dag gebeur.
God het beveel: “Laat daar skeiding kom tussen die waters!” So
het God die hemelkoepel gemaak wat die water bokant die aarde
skei van die water onder op die aarde. Dit het alles net so gebeur.
God noem toe die blou koepel “hemel”. Dit het op die tweede dag
God het beveel: “Laat die water op die aarde op een plek by mekaar
kom sodat die droë grond te voorskyn kan kom!”
You're reviewing: Die Storie (Sagteband)
Connie Walters wrote:
"Wat 'n interessante konsep. Hoekom het niemand nog daaraan gedink om die Bybel soos 'n storie aan te bied nie? Ek het sopas begin lees, maar kan die boek nie neersit nie. Dit lees soos 'n storieboek en boonop leer ek 'n paar nuwe Bybelkarakters by wat ek nog nie voorheen ontmoet het nie." - Posted on 10/31/13
S Berg wrote:
"Ek was mal oor hierdie "storie". Dit lees lekker en doen presies wat die boek belowe om te doen ... 'n mens lees die verhaal van die Bybel soos 'n regte roman." - Posted on 10/31/13
Hannetjie van Zyl wrote:
"'n Baie interessante manier om die Bybel te lees. Dit gee 'n mens 'n goeie oorsig oor gebeure in die Bybel in chronologiese volgorde. Die besprekingsvrae agterin laat 'n mens nadink oor wat jy gelees het." - Posted on 10/31/13